ຜູ້​ລົງ​ສະ​ໝັກ​ເລືອກ​ຕັ້ງ ຈາກ​ພັກ​ເດ​ໂມ​ແຄ​ຣັດ ກ່າວ​ໂຈມ​ຕີ ປ. ທ​ຣຳ ແລະ​ ກັນ​ເອງຢູ່​ໃນການ​ໂຕ້​ວາ​ທີ ຄືນ​ວານນີ້
ຜູ້​ລົງ​ສະ​ໝັກ​ແຂ່ງ​ຂັນ ເປັນປະ​ທາ​ນາ​ທິ​ບໍ​ດີທັງ 12 ທ່ານ ​ທີ່​ປາ​ກົດ​ຕົວ​ຢູ່​ເທິງ​ເວ​ທີ ລ້ວນ​ແຕ່ພາ​ກັນ​ສະ​ໜັບ​ສະ​ໜຸນ ການ​ສືບ​ສວນເພື່ອ​ຟ້ອງ​ຮ້ອງ​ ປະ​ທາ​ນາ​ທິ​ບໍ​ດີ ທັງ​ນັ້​ນ.
ຜູ້ລົງສະໝັກແຂ່ງຂັນປະທານາທິບໍດີຈາກພັກເດໂມແຄຣັດ 12 ທ່ານ ໄດ້ເຂົ້າຮ່ວມ ໃນງານທີ່ເປັນການໂຕ້ວາທີແບບດຸເດືອດໃນວັນອັງຄານວານນີ້ ຢູ່ລັດໂອຮາຍໂອ ຜູ້ສະໝັກທີ່ສັງກັດພັກເດໂມແຄຣັດ ໄດ້ສົ່ງຖ້ອຍຄຳວິຈານຢ່າງແຮງຫລາຍຄັ້ງ ໄປຫາປະທານາທິບໍດີສະຫະລັດ, ທ່ານດໍໂນລ ທຣຳ ແຕ່ວ່າ ພວກເພິ່ນກໍບໍ່ໄດ້ ລັ່ງເລໃຈແຕ່ຢ່າງໃດທີ່ຈະທ້າທາຍກັນແລະກັນກ່ຽວກັບເລື້ອງຕ່າງໆ ເຊັ່ນການປິ່ນປົວສຸຂະພາບ, ຄວາມບໍ່ສະເໝີພາບກັນດ້ານລາຍຮັບ ແລະ ການຖອນທະຫານສະຫະລັດ ອອກຈາກຊີເຣຍ Jim Malone, ນັກຂ່າວແຫ່ງຊາດຂອງວີໂອເອມີລາຍງານກ່ຽວກັບເລື້ອງນີ້ ຊຶ່ງບົວສະຫວັນ ຈະນຳມາສະເໜີທ່ານໃນອັນດັບຕໍ່ໄປ ຢູ່ທາງໜ້າແລະຈຸດສຸມຂອງການໂຕ້ວາທີໃນວັນອັງຄານວານນີ້ ແມ່ນການ ສືບສວນເພື່ອຟ້ອງຮ້ອງປະທານາທິບໍດີທຣຳ ແລະຄວາມພະຍາຍາມຂອງທ່ານໃນການເຮັດໃຫ້ຢູເຄຣນທຳການສືບສວນທ່ານໂຈ ໄບເດັນ ທີ່ສັງກັດພັກເດໂມ ແຄຣັດ ທ່ານ ໄບເດັນແມ່ນໄດ້ກຽມຄຳຕອບໄວ້ພ້ອມແລ້ວ ທ່ານເວົ້າວ່າ: ຜູ້ລົງສະໝັກແຂ່ງຂັນເປັນປະທານາທິບໍດີທັງ 12 ທ່ານທີ່ປາກົດຕົວຢູ່ເທິງເວທີ ນັ້ນ, ລວມທັງທ່ານນາງ ເອລີຊາເບັດ ວໍເຣັນ (Elizabeth Warren), ສະມາຊິກສະພາສູງປະຈຳລັດແມັສຊາຈູແຊັສ ທີ່ກຳລັງໄດ້ຮັບຄະແນນທີ່ເກືອບສູງ ກວ່າໝູ່ ໄປຄຽງຄູ່ກັນກັບທ່ານໄບເດັນນັ້ນ, ລ້ວນແຕ່ພາກັນສະໜັບສະໜຸນການສືບສວນເພື່ອຟ້ອງຮ້ອງປະທານາທິບໍດີ ທັງນັ້ນ ສະມາຊິກສະພາສູງເອລີຊາເບັດ ວໍເຣັນຈາກພັກເດໂມແຄຣັດກ່າວວ່າ: ການໂຕ້ວາທີຄັ້ງນີ້ ຍັງເປັນການສະແດງໃຫ້ເຫັນວ່າສະມາຊິກສະພາສູງເບີນີ ແຊນເດີສ໌ ໄດ້ກັບຄືນມາສູ່ເສັ້ນທາງໂຄສະນາຫາສຽງອີກແລ້ວ ພາຍຫລັງທີ່ເປັນຫົວໃຈລົ້ມແຫລວເມື່ອມໍ່ໆມານີ້ ແລະທ່ານແຊນເດີສ໌ ກໍມີຄຳເຕືອນອັນນຶ່ງກ່ຽວກັບເລື້ອງຟ້ອງຮ້ອງປະທານາທິບໍດີນີ້ ທ່ານກ່າວດັ່ງນີ້: ສະມາຊິກສະພາສູງ ຄໍຣີ ບຸກເຄີ (Cory Booker) ມີຄວາມເປັນຫ່ວງວ່າ ພວກປ່ອນບັດອາດຈະເຫັນວ່າຄວາມພະຍາຍາມຂອງພັກເດໂມແຄຣັດທີ່ຈະທຳການຟ້ອງຮ້ອງປະທານາທິບໍດີ ເປັນບັນຫາສຳລັບແຕ່ພັກດຽວເກີນໄປ ສະມາຊິກສະພາສູງບຸກເຄີເວົ້າວ່າ: ມີການແລກປ່ຽນຄວາມຄິດເຫັນນຳກັນຢ່າງຟົດຟື້ນໃນເລື້ອງການປິ່ນປົວສຸຂະພາບ, ການຄຸ້ມຄອງປືນ ແລະການຖອນທະຫານສະຫະລັດອອກຈາກຊີເຣຍ ຢ່າງກະທັນຫັນຂອງປະທານາທິບໍດີເມື່ອມໍ່ໆມານີ້ ການຕັດສິນໃຈດັ່ງກ່າວໄດ້ເຮັດໃຫ້ທ່ານ ພີດ ບູດິເຈດ (Pete Buttigieg), ຜູ້ລົງສະໝັກແຂ່ງຂັນປະທານາທິບໍດີທ່ານນຶ່ງ ຕຳໜິດ້ວຍນ້ຳສຽງທີ່ໂກດເຄືອງ ທ່ານເວົ້າວ່າ: ທ່ານນາງ ເອມມີ ໂຄລບູຈຊາ (Amy Klobuchar) ກໍໄດ້ຕຳໜີການຕັດສິນໃຈດັ່ງກ່າວຂອງປະທານາທິບໍດີເຊັ່ນກັນ ທ່ານນາງກ່າວວ່າ: ບັນດາຜູ້ສັງກັດພັກເດໂມແຄຣັດ ຈະຈັດການໂຕ້ວາທີແຂ່ງຂັນເປັນປະທານາທິບໍດີ ຄັ້ງຕໍ່ໄປໃນວັນທີ 20 ພະຈິກ ໃນລັດຈໍເຈຍ Joe Biden, Democratic Candidate Sen Elizabeth Warren, Democratic Candidate Sen Bernie Sanders, Democratic Candidate Sen Cory Booker, Democratic Candidate Mayor Pete Buttigieg, Democratic Candidate Sen Amy Klobuchar, Democratic Candidate